《稚儿识字歌》
明代·凌义渠

残月辉辉惜夜短，为欢无间笑声煖。捏蓝涂皂各纷纭，偏汝携毫未曾懒。

小小眼光贮几字，字字能以意取譬。偶然道著喜点头，移时敛手默含羞。

偏傍形似易相乱，欲辨未辨试推求。推求不了鼓催起，亟从阿母索刀子。

率然下阶忘所以，一编翻覆灯光里。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。